אי-שרדות

אי-שרדות (באנגלית: Total Drama Island) היא סדרת אנימציה קנדית אשר שודרה לראשונה ב-8 ביולי 2007 והופקה במקור ל-Teletoon אך בהמשך שודרה גם בקרטון נטוורק. הסדרה היא פרפרזה ופרודיה על הריאליטי "הישרדות". בישראל הסדרה משודרת בערוץ הילדים.

תכנים גסים רבים צונזרו או הוסרו בסדרה על מנת שתוכל להיות משודרת לקהל צעיר. העונה הרביעית של הסדרה התקיימה באי הנטוש כמו עונה זו, רק שהוחלפו המתמודדים והאי התמלא בפסולת רדיואקטיבית. נכון ל-2011 הסדרה משודרת בלמעלה מ-188 מדינות לצד מוצרים נוספים של זיכיון אי-שרדות.

ב-15 בספטמבר עלו שתי העונות הראשונות של הסדרה לשירות הסטרימינג נטפליקס, אך ללא דיבוב עברי.

דמויות

מנחים
כריס מקליין (גיא רושיניאק/כריסטיאן פוטנזה) - מנחה התוכנית, מאוהב בעצמו וחושב שהוא מושלם. איש סדיסט ונרקיסיסט אשר אוהב להתעלל במתמודדים.
נורברט שפורי "שף" האצ'ט (צביקה פורמן/קלה בנט) - הטבח של המחנה, נוהג לבשל דברים דוחים למתמודדים. שרירי וקשוח במיוחד. החליף את כריס באחד הפרקים בתור מנחה, מכיוון שכריס באותו היום הנחה בטקס פרסים.

מתחרים (לפי סדר הדחתם)
מקרא צבעים:

טבלת המדבבים

טבלת הדחות:

אזיקיאל (מירון אהרונוביץ'/פיטר אולדרינג) - נער כפרי תמים, אשר לפני התוכנית התחנך בביתו. הודח כי הערותיו הסקסיסטיות עיצבנו והעליבו את כל הבנות במחנה. מאוהב בברידג'ט. התיאור שלו היה "הנער שלומד בבית". חזר בעונה השלישית אך שוב הודח ראשון.
אווה (רונה בקרמן/ג'וליה צ'אנטרי) - נערה אתלטית, חזקה ואגרסיבית במיוחד בעלת בעיות שליטה בכעסים. הודחה עקב תרגיל של הת'ר, שרצתה שקבוצת הלברקים תיפטר מהשחקנית הכי חזקה. חזרה באמצע העונה בעקבות החלטת ההפקה אך הודחה בשנית כי הפחידה את המתחרים (במיוחד את ברדיג'ט). התיאור שלה היה "הבריונית". מעולם לא חזרה לעונות הבאות.
נואה (זיו זוהר מאיר/קרטר היידן) - נער אדיש, סרקסטי ועצלן בעל מנת משכל גבוהה, שעל פי הסדרה יש לו IQ של 180. הודח בשל שחצנותו, הציניות שלו וחוסר העזרה שלו לקבוצה במשחק מחניים. הופך לחברם הטוב של איזי, אוון ואווה. התיאור שלו היה "התחבולן" אבל שונה ל-"האיי קיו הגבוה". נעדר מהעונה השנייה אך חזר בעונה השלישית ונטש את הנטייה לעצלנות. וגם בסדרת הבת "אי-שרדות: המירוץ" הוא חזר, הפעם בצוות עם אוון. 
ג'סטין (אלון שר/אדם ריד) - נער גבוה ויפה תואר, דוגמן שמצליח לפתות את כול הבנות ואוון בגלל המראה שלו. הוא שומר על המראה שלו במיוחד. הודח בעקבות תרגיל של הת'ר. התיאור שלו היה "הממתק". הפך ליריב העיקרי של העונה השנייה עד הגעתה של קורטני. לא השתתף בעונה השלישית.  
קייטי (אתי קסטרו/סטפני אן מילס) - חברתה הטובה ביותר של סיידי, הודחה מפני שהיא וסיידי הגיעו אחרונות למחנה. התיאור שלה היה "הנערה החמודה". מעולם לא חזרה לעונות הבאות. מכונה "אסירה מספר כיעור" בשל כיעורה ודמיונם של בגדיה למדי אסיר. הופיעה בתפקיד קמע בעונה השלישית של "אי-שרדות: עושים צרות".
טיילר (עדי רז/פיטר אולדרינג) - ספורטאי כושל, בן זוגה של לינדזי, הודח בעקבות הפחד שלו מתרנגולות. התיאור שלו היה "הספורטאי" ולאחר מכן שונה ל-"הספורטאי שגרוע בספורט". נעדר מהעונה השנייה אך חזר לעונה השלישית, שם הודח בגלל אלחנדרו (אלחנדרו הוא מתמודד שלא מופיע בעונות הראשונה והשנייה ומצטרף בשלישית).
איזי (נועה קשפיצקי/קייטי קראון) - נערת ג'ונגל מטורפת, ברחה ממסוקי המשטרה וטכנית הודחה מהמשחק אך חזרה למשחק והודחה לפני ג'ף, משום שירתה חץ הרדמה בישבנה של הת'ר. התיאור שלה היה "החיה הפסיכית".בעונות הבאות בקשה שיקראו לה קליידוסקופ ובקיצור איזקופ. השתתפה בשלוש העונות הראשונות של הסדרה. 
קודי (דור סרוגו/פיטר אולדרינג) - נער חנון, הודח מכיוון שלא עזר לקבוצה. באופן מפתיע התגלה שהוא אלוף במחניים. מאוהב בגוון אבל עזר לטרנט להשיג אותה. התיאור שלו היה "החנון". נעדר מהעונה השנייה אך חזר לעונה השלישית.
בת' (אורלי קטן/שרה גורדון) - נערה חנונית קטנה ובעלת גשר בשיניים, הודחה בגלל פסל שמצאה באי האסור שגרם לקבוצתה מזל רע. באודישן שלה היא מזייפת בשיר כלשהו עד שמישהו (כנראה אבא שלה) קוטע אותה ושואל מה היא עושה. היא עונה שהיא לא עושה כלום ואומרת למצלמה שהיא תהיה כוכבת יום אחד. התיאור שלה היה "הוונאבי" או "הרוצה-להיות". השתתפה בעונה השנייה אך לא חזרה לעונה השלישית.
סיידי (לירון כרקוקלי/לורן ליפסון) - חברתה הטובה ביותר של קייטי, הודחה בעקבות חוסר התמיכה של קורטני אליה. הכינוי שלה היה "החברה של הנערה החמודה". מעולם לא חזרה לעונות הבאות. מכונה "אסירה מספר כיעור וחצי". הופיעה בתפקיד קמע בעונה השלישית של "אי-שרדות: עושים צרות".
קורטני (אורלי תגר/אמילי קלייר בארלו) - נערה יפה וחכמה אך נקמנית וחמומת מוח, בעונה הראשונה הודחה בעקבות תרגיל של הרולד, אשר רצה לנקום בדנקן. יצאה עם דנקן במשך העונה הראשונה (ובעונה החמישית עם סקוט). שונאת את הרולד משום שהדיח אותה. השתתפה בשלוש העונות הראשונות (למרות שלעונה השנייה נכנסה באמצע בעקבות זה שתבעה את התוכנית ואפילו הצליחה להשיג תנאים מיוחדים כמו מחשב כף יד) ובעונה החמישית.
הרולד (תומר גלר/בריאן פראוד) - נער מוזר ורזה במיוחד עם יכולות מוזרות, הודח בעקבות תחרות שהפסיד בה. מאוהב בלשאונה ויוצא איתה. גרם לקורטני להיות מודחת בגלל שדנקן סכסך בינו ובין לשאונה. לעיתים קרובות סובל מהצקות בידי דנקן. היה חבר בכל מיני מחנאות שמנהל אותם אחד בשם סטיב.  השתתף בשלוש העונות הראשונות. 
טרנט (עמית יוסוביץ'/סקוט מק'קורד) - זמר ונגן בגיטרה, מאוהב בגוון ויצא איתה, הודח בעקבות תרגיל של הת'ר, אשר רצתה לנקום בגוון, ונראה לכאורה כאילו הוא בגד בה עם הת'ר. השתתף בעונה השנייה אך לא בעונה השלישית. הופיע בתפקיד קמע בפרק הראשון של העונה השלישית של "אי-שרדות: עושים צרות"
ברידג'ט (ספיר דרמון/קריסטין פיירלי) - גולשת יפה וטובת לב,  יצאה עם ג'ף במשך העונה. באודישן שלה החברים שלה מצלמים אותה מנגנת עם האף שלה את הפתיח של ברני ואז היא אומרת כמה מהתכונות הטובות שלה. הודחה בעקבות כריתת ברית של בני המחנה ובעקבות סירחון שקיבלה מבואש. השתתפה בשלוש העונות הראשונות, ובעלת הופעת אורח בעונה הרביעית.
לינדזי (מיכל רשף/סטפני אן מילס) - נערה בלונדינית ושווה, ידועה בטיפשותה. בת זוגו של טיילר אבל אף פעם לא מזהה אותו. קוראת לאנשים בשמות הלא נכונים. יש לה אחות בשם פולה. באודישן שלה היא אמרה שיש לה ביקיני לכל עונה, אפילו כאלה שלא נמצאות בלוח השנה ושהיא יודעת שתי שפות- אנגלית ואמריקאית. הודחה בעקבות תרגיל של הת'ר לאחר שהגיעה במקום האחרון במירוץ האופניים. השתתפה בשלוש העונות הראשונות ובעונה החמישית.
דבון ג'וזף (די.ג'יי) (מירון אהרונוביץ'/קלה בנט) - נער תמים ובעל לב טוב, אוהב מאוד את אמא שלו ונחשב "ילד של אמא", ואוהב מאוד חיות. הודח מאחר שהשתגע לפני שהאיש הרע התקרב. השתתף בשלוש העונות הראשונות. הופיע בתפקיד קמע בפרק הראשון של העונה השלישית של "אי-שרדות: עושים צרות".
ג'ף (רועי שגב/דן פטרוניג'ביק) - נער מסיבות, יצא עם ברידג'ט במשך העונה. הודח בשל נחמדות יתר. חזר לעונה השנייה ולא השתתף בעונה השלישית, אך חזר לסדרת "אי-שרדות: המירוץ" עם ברודי. הופיע בתפקיד קמע בפרק הראשון של העונה השלישית של "אי-שרדות: עושים צרות".
לשאונה (ענת ניב/נובי אדוארדס) -  כיפית וידידותית, במהלך העונה יצאה עם הרולד. הודחה בעקבות החלטה שגויה של המחנאים שהודחו קודם לכן שרצו בכלל לגרום לה לנצח אבל לא הבינו את המטרה של האתגר וכשכן הבינו כבר היה מאוחר מדי. חזרה להשתתף בעונה השנייה והשלישית. 
דנקן (צביקה פורמן/דרו נלסון) - עבריין שיצא מהמוסד לעבריינים, הודח בעקבות החלטה של שף לאחר הפסד שלו ושל אוון לגוון ולהת'ר במשימת מחנאות. לאחר שהתנשקו בעונה הראשונה יצא עם קורטני במשך העונה השנייה. ניצח בעונה הזאת בחלק מהמדינות אך בישראל בת׳ זכתה. בעונה השלישית בגד בקורטני עם גוון וכתוצאה מכך התחיל לצאת איתה. 
הת'ר (שרון שחל/רייצ'ל ווילסון) -  נערה רעה, תככנית שחושבת אך ורק על ניצחון ולכן משמשת כנבל של העונה. הודחה בעקבות משימה שסירבה לעשות שבה הייתה צריכה לגלח את השיער, אך לבסוף הוא גולח בטעות, ולמרות זאת הודחה. התחברה עם הרולד בספיישל. חזרה להשתתף גם בעונה השנייה, השלישית והחמישית, והייתה לה הופעת אורח בעונה הרביעית. הופיעה בתפקיד קמע בעונה השלישית של "אי-שרדות: עושים צרות" כשהיא עם אותה תסרוקת מהעונה השלישית.
גוון (אביטל אברג'יל/מייגן פלנבוק) - נערה גותית בודדה, יצאה עם טרנט במהלך העונה הראשונה ונפרדה ממנו בשנייה כי היה אובססיבי אליה ואל זה שהיא ודנקן קרובים. קודי מאוהב בה. הגיעה לגמר עם אוון והפסידה בגלל תרגיל של איזי. ניצחה בפינלנד, בנורווגיה בשוודיה, בפולין, ברומניה ובסקנדינביה (מלבד דנמרק שבה גוון הפסידה לאוון) והפסידה בשאר המדינות. בעונה השלישית התחילה לצאת עם דנקן לאחר שבגד איתה בקורטני. בעונה החמישית היא חוזרת כדי לתקן את מערכת היחסים שלה ושל קורטני, וכתוצאה מכך נפרדת מדנקן. חזרה להשתתף בעונה השנייה, השלישית והחמישית.
אוון (לירון לב/סקוט מק'קורד) - נער שמנמן שאוהב לאכול ולכייף, ניצח בגמר את גוון וזכה בפרס הכספי אבל הוא ויתר על הפרס תמורת הזדמנות לזכות במיליון דולר. מאוהב באיזי אך מראה הימשכות גם לג'סטין. חזר להשתתף בעונה השנייה, השלישית ובסדרת "אי-שרדות: המירוץ". הייתה לו הופעת אורח בתחילת העונה הרביעית ובסוף העונה החמישית.

קבוצות 
סנאי הכיס הצורחים (The Screaming Gophers) - גוון, טרנט, הת'ר, קודי, לינדזי, בת', קייטי (החליפה קבוצה עם איזי), אוון, לשאונה, ג'סטין ונואה.

לברק קטלני (The Killer Bass) - ג'ף, ברידג'ט, איזי (החליפה קבוצה עם קייטי), סיידי, הרולד, דנקן, קורטני, אווה, די ג'יי, אזיקיאל וטיילר.

מהלך הפרקים
בתחילת הפרק כריס מספר מה קרה בפרק הקודם, ואז רואים את המשתתפים בבוקר, קמים. לאחר מכן הם פוגשים את כריס (ולפעמים גם או רק את שף) לאחר מכן יש ארוחת בוקר בה המשתתפים אוכלים את המאכלים הדוחים של שף. כריס מספר להם על האתגר ולאחר מכן המשתתפים מבצעים את האתגר והקבוצה המפסידה: לברק קטלני או סנאי הכיס הצורחים נשלחת לטקס ההדחה במדורה בו מחולקים מרשמלואים. משתתף שלא קיבל מרשמלו נשלח לאי הבושה.

פרקים

סרט סיכום אי-אי-אי-שרדות 
כל המשתתפים נמצאים באי-הבושה במסיבה לסיום המחנה, אז כריס מגיע ומציע לאוון (הזוכה) במקום סכום זכייתו (100,000 $) מזוודה עם $ 1,000,000 אוון מקבל את האתגר, כריס ושף מחביאים את המזוודה וכל המתחרים מחפשים אותה (חלקם בצוותים) לבסוף חלק מהמשתתפים קופצים לחוף אחרי המזוודה שנטרפת על ידי כריש, המשתתפים שנכנסו למים המשיכו לעונה הבאה אי-שרדות אקשן (מלבד קורטני שהצטרפה לעונה אחר כך) שבה הפרס הוא גם 1,000,000 $ אבל יש כמה מתחרים שלא משתתפים בתוכנית כמו: טיילר, סיידי, קייטי, נואה, קודי, אווה, אזיקיאל. הם עדיין משתתפים, אבל בתור "גלריית הבוטנים" שהם האנשים שנמצאים בפרקי האחרי הדחה.

קישורים חיצוניים
 
 
 ויקי המוקדשת לתוכנית 

סדרות הנפשה קנדיות
ערוץ הילדים: תוכניות רכש